Provincia de Neuquén

Neuquén é unha provincia arxentina situada no centro-oeste do país. A súa área é de 94.078 km², cunha poboación no ano 2008 de 547.742 habitantes. A súa capital é a cidade homónima de Neuquén.

 Nome 
Debe o seu nome ao río máis importante da provincia, o Neuquén, que é de orixe mapuche, lingua na que significa "río de correntes".

 Límites 
Neuquén confina polo norte coa provincia de Mendoza, polo leste con La Pampa e Río Negro, polo sur tamén con Río Negro, e polo oeste con estado chileno.

 Xeografía 
Neuquén posúe un terreo con dúas partes ben diferenciadas. O leste comparte as características chairas das pampas, entanto cara occidente vaise alzando en altura, segundo nos achegamos aos Andes, até atoparnos con frecuencia picos que superan os 2.000 metros de altura na divisoria. Aínda que o punto culminante está localizado no Vocán Domuyo, que supera os 4.000 metros, as altitudes son sensibelmente menores que as que se atinxen na provincia limítrofe de Mendoza, na que son numerosas as cumes por riba dos 6.000 metros. Con todo, a paisaxe é totalmente alpina, con abundantes glaciares e lagos de orixe tamén glaciar. Como en toda a cordilleira andina, Neuquén ten tamén os seus volcáns.

Desde un punto de vista hidrolóxico, son numerosos os ríos que baixan das ladeiras dos Andes. O río principal é o Neuquén (500 km), que unido ao Limay, forman o Negro.

O clima é variado, desde o temperado das chairas, até o ártico das cimas dos Andes. As precipitacións aumentan de leste a oeste, superando os 3.000 mm anuais medios na franxa andina.
miniatura|esquerda|200px|Lago Huechulaufquén

 Historia breve 
Neuquén estivo practicamente abandonado polo dominio colonial hispánico. A partir de 1833 comezou a política do novo estado arxentino sobre o sur, en parte nunha carreira co Chile por estender a superficie do país. A partir da década de 1870 comezaron as expedicións militares, que atoparon a resistencia dos indios (mapuches, tehuelches e outros). Porén, manu militari, o estado arxentino foi sometendo as terras até a Patagonia. Neuquén recibiu a cualificación oficial de Territorio do Neuquén, que se mantivo até 1955. Nese ano pasou a ser provincia.

 Economía 
Neuquén é o centro da produción petroleira e gasista da Arxentina, e, outramente, produce algo máis da metade da enerxía hidroeléctrica do estado.

O turismo é un sector en rápido desenvolvemento. Neuquén posúe varios parques, con vistosos lagos, frondosos bosques, ríos moi aptos para a pesca deportiva, e excelentes posibilidades para o lecer de montaña (sendeirismo, esquí, escalada).
miniatura|dereita|200px|San Martín de los Andes

 Xeografía 
 Relevo 
O medio físico provincial presenta un escalonamento decrecente de oeste a leste, provocando que a maioría dos cursos de auga sigan o mesmo rumbo.Provincia del Neuquén . Sitio web oficial de la provincia del Neuquén, consultado o 18 de maio de 2011.

A cordilleira dos Andes conta con varios picos importantes, no norte a altura máis alta é a do volcán Domuyo, de 4.709 msnm; ao sur, o pico máis alto é o volcán Lanín, de 3.776 msnm.

Principais cumes:
 Volcán Domuyo (4.709 msnm)
 Volcán Tromen (4.114 msnm)
 Volcán Lanín (3.776 msnm)
 Cerro Palao (3.583 msnm)
 Cerro Chenque Mallín (3.535 msnm)
 Cerro Cochicó (3.525 msnm)
 Cerro La Cruzada (3.520 msnm)
 Cerro Wayle (3.296 msnm)
 Cerro Centinela (2.813 msnm)
 Cerro Buta Mallín (2.732 msnm)
 Cerro Guañacó (2.713 msnm)
 Cerro Punteagudo (2.699 msnm)
 Cerro Butahuao (2.578 msnm)
 Cerro Azul (2.437 msnm)
 Cerro Chapelco (2.394 msnm)
 Cerro Bayo Norte (2.342 msnm)
 Cerro Rucachoroi (2.296 msnm)
 Volcán Huanquihue (2.260 msnm)
 Cerro Relem (2.224 msnm)
 Cerro Saihueque (2.194 msnm)
 Cerro Bayo (2.158 msnm)
 Cerro Clucnu Chumpirú (2.144 msnm)
 Cerro Curruhué (2.130 msnm)
 Cerro Aseret (2.108 msnm)
 Cerro Los Ángeles (2.098 msnm)
 Cerro Mesa (2.068 msnm)
 Alto Mahuida (2.052 msnm)
 Pico Traful (2.040 msnm)
 Cerro Atravesada (1.940 msnm) 
 Cerro Chañy (1.849 msnm)
 Cerro Colorado (1.778 msnm)
 Cerro Víboras (1.772 msnm)
 Volcán Batea Mahuida (1.760 msnm)
 Cerro Quimtriqueu (1.574 msnm)
 Cerro Guanaco (1.432 msnm)
 Cerro de La Ventana (1.322 msnm)

 Parques 
Neuquén posúe catro parques nacionais arxentinos e dous provinciais:
 Parque nacional Nahuel Huapi, co lago Nahuel Huapi. 
 Parque nacional Laguna Blanca.
 Parque nacional Los Arrayanes. 
 Parque nacional Lanín, co volcán Lanín.
 Parque provincial Copahue, co volcán Copahue. 
 Parque provincial do Tromen, co volcán Tromen.

 Notas 

 Véxase tamén 
 Ligazóns externas 

 Sitio web oficial do goberno provincial 
 Sitio web oficial de Turismo de Neuquén  
 Sitio web de estatísticas e censos de Neuquén 

Categoría:Provincia de Neuquén